Instagram: Muxlislari uyigacha ta’qib qilayotgan Munisa Rizayeva, erining bizneslari haqida gapirgan Parizoda, Ulug‘bek Qodirovni tabriklagan Dilnoza Kubayeva

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarni e’tiboringizga havola etamiz.
Zohirshoh Jo‘rayev Qirg‘izistonning Issiqko‘l viloyatida tushgan suratini muxlislariga namoyish qildi.

Aktrisa Zarina Nizomiddinova Qirg‘izistonning Issiqko‘l dam olish maskanidan muxlislariga salom yo‘lladi.
Bahora Arslonova sahifasiga yangi suratini joyladi va hayot ham bir sahna ekani haqida aytdi.

Mahoratli raqqosa Parizoda turmush o‘rtog‘i uning administratori ekani, katta tadbirlarda u bilan birga ishtirok etishini, bundan tashqari tadbirkorlik bilan shug‘ullanishi, tuyaqush firmasi borligini aytdi. Raqqosa turmush o‘rtog‘ining yaqinlari ham uni qo‘llab-quvvatlashini alohida ta’kidlagan.
Aktrisa Dilnoza Kubayeva hamkasbi, ko‘plab filmlardagi partnyori Ulug‘bek Qodirovni tug‘ilgan kuni bilan tabrikladi.

Millionlab muxlislarga ega xonanda Munisa Rizayeva “Armon” nomli taronasini rus tilida kuyladi.
Bundan tashqari, u kechasi soat 3:00 da eshigini taqillatayotgan muxlislaridan shikoyat qildi va uni ko‘rishni istaganlar konsertiga kelishini aytdi.
Bollivudning mashhur aktrisalaridan biri Katrina Kaif yangi surati bilan ko‘rinish berdi.

Aktyor Alisher Uzoqov yangi ko‘rinishini muxlislariga ko‘rsatdi va havo salqinlashib qolgani haqida gapirdi.
Rayhon turmush o‘rtog‘i bilan Turkiyada tushgan suratini muxlislariga ko‘rsatdi.

Turkiyada saratondan davolanayotgan aktrisa Ra’no Shodiyeva muxlislariga uning dorilari chet davlatlaridan olib kelinishini aytdi va muzlatkichda turgan dorilarini ko‘rsatdi.
Xonanda Muzaffar Abduazimov onasi bilan tushgan suratini sahifasiga joyladi.

Valijon Shamsiyevning jajji muxlisi unga atab she’r aytib berdi.
Turkiyaning millionlab muxlislarga ega aktyori Burak O‘zchivit baliq ovlayotgani aks etgan suratini muxlislariga ko‘rsatdi.

Aktrisa Luiza Rasulova to‘y xizmatlarining birida raqsga tushgan videosini e’lon qildi.
Luiza Rasulova yangi suratini muxlislariga namoyish qildi.